CELEX: 32016D2132
Language: hr
Date: 2016-12-05 00:00:00
Title: Provedbena odluka Komisije (EU) 2016/2132 оd 5. prosinca 2016. o emisijama stakleničkih plinova obuhvaćenima Odlukom br. 406/2009/EZ Europskog parlamenta i Vijeća za svaku državu članicu za 2013.

6.12.2016   
            
            
               HR
            
            
               Službeni list Europske unije
            
            
               L 331/9
            
         PROVEDBENA ODLUKA KOMISIJE (EU) 2016/2132
   оd 5. prosinca 2016.
   o emisijama stakleničkih plinova obuhvaćenima Odlukom br. 406/2009/EZ Europskog parlamenta i Vijeća za svaku državu članicu za 2013.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 525/2013 Europskog parlamenta i Vijeća od 21. svibnja 2013. o mehanizmu za praćenje i izvješćivanje o emisijama stakleničkih plinova i za izvješćivanje o drugim informacijama u vezi s klimatskim promjenama na nacionalnoj razini i razini Unije te stavljanju izvan snage Odluke br. 280/2004/EZ (1), a posebno njezin članak 19. stavak 6.,
   budući da:
   
               (1)
            
            
               U Odluci br. 406/2009/EZ Europskog parlamenta i Vijeća (2) utvrđeni su ograničenja emisija stakleničkih plinova (godišnje emisijske kvote) za svaku državu članicu za svaku godinu razdoblja od 2013. do 2020. i mehanizam za godišnju ocjenu usklađenosti s tim ograničenjima. Godišnje emisijske kvote država članica izražene u tonama ekvivalenta CO2 navedene su u Odluci Komisije 2013/162/EU (3). Te su količine posljednji put izmijenjene Provedbenom odlukom Komisije 2013/634/EU (4).
            
         
               (2)
            
            
               U članku 19. Uredbe (EU) br. 525/2013 utvrđen je postupak za pregled inventara emisija stakleničkih plinova država članica za potrebe osiguranja usklađenosti s Odlukom br. 406/2009/EZ. Pregled inventara emisija stakleničkih plinova za 2013. odgođen je za jednu godinu jer države članice nisu mogle na vrijeme dostaviti izvješća s podacima o svojim emisijama za 2013. zbog tehničke greške u radu softvera osiguranog na temelju Okvirne konvencije Ujedinjenih naroda o promjeni klime (UNFCCC), koji se upotrebljava za sastavljanje inventara i izvješćivanje o inventarima emisija stakleničkih plinova. Pregled je stoga izvršen na temelju podataka o emisijama za 2013. koji su Komisiji dostavljeni u izvješću iz travnja 2016. u skladu s postupcima utvrđenima u Poglavlju III. Provedbene uredbe Komisije (EU) br. 749/2014 (5) i Prilogu XVI. toj uredbi.
            
         
               (3)
            
            
               Pri utvrđivanju ukupne količine emisija stakleničkih plinova za 2013. obuhvaćene Odlukom br. 406/2009/EZ za svaku državu članicu trebali bi se uzeti u obzir tehnički ispravci i revidirane procjene izračunane tijekom pregleda kako su dostavljene u završnim izvješćima o pregledu u skladu s člankom 35. Provedbene uredbe (EU) br. 749/2014.
            
         
               (4)
            
            
               Ova bi Odluka trebala stupiti na snagu na dan objave kako bi se uskladila s odredbama članka 19. stavka 7. Uredbe (EU) br. 525/2013, kojim je propisano da je dan objave ove Odluke prvi dan četveromjesečnog razdoblja u kojemu je državama članicama dopuštena upotreba mehanizama fleksibilnosti u skladu s Odlukom br. 406/2009/EZ,
            
         DONIJELA JE OVU ODLUKU:
   Članak 1.
   Ukupna količina emisija stakleničkih plinova obuhvaćenih Odlukom br. 406/2009/EZ za svaku državu članicu za 2013. koja proizlazi iz inventarskih podataka ispravljenih nakon dovršetka pregleda provedenog na temelju članka 19. stavka 3. Uredbe (EU) br. 525/2013 utvrđena je u Prilogu ovoj Odluci.
   Članak 2.
   Ova Uredba stupa na snagu na dan objave u Službenom listu Europske unije.
   
      Sastavljeno u Bruxellesu 5. prosinca 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 165, 18.6.2013., str. 13.
   
   
      (2)  Odluka br. 406/2009/EZ Europskog parlamenta i Vijeća od 23. travnja 2009. o naporima koje poduzimaju države članice radi smanjenja emisija stakleničkih plinova s ciljem ostvarenja ciljeva Zajednice vezanih za smanjenje emisija stakleničkih plinova do 2020. godine (SL L 140, 5.6.2009., str. 136.).
   
      (3)  Odluka Komisije 2013/162/EU od 26. ožujka 2013. o utvrđivanju godišnjih emisijskih jedinica za razdoblje od 2013. do 2020. u skladu s Odlukom br. 406/2009/EZ Europskog parlamenta i Vijeća (SL L 90, 28.3.2013., str. 106.).
   
      (4)  Provedbena odluka Komisije 2013/634/EU od 31. listopada 2013. o utvrđivanju godišnjih emisijskih jedinica država članica za razdoblje 2013. – 2020. u skladu s Odlukom br. 406/2009/EZ Europskog parlamenta i Vijeća (SL L 292, 1.11.2013., str. 19.).
   
      (5)  Provedbena uredba Komisije (EU) br. 749/2014 оd 30. lipnja 2014. o strukturi, formatu, postupcima podnošenja i pregledu informacija koje države članice dostavljaju u skladu s Uredbom (EU) br. 525/2013 Europskog parlamenta i Vijeća (SL L 203, 11.7.2014., str. 23.).
   
      PRILOG
      
                  Država članica
               
               
                  Emisije stakleničkih plinova za 2013. obuhvaćene Odlukom br. 406/2009/EZ
                  (u tonama ekvivalenta ugljikova dioksida)
               
            
                  Belgija
               
               
                  74 264 633 
               
            
                  Bugarska
               
               
                  22 238 074 
               
            
                  Češka
               
               
                  61 457 570 
               
            
                  Danska
               
               
                  33 705 936 
               
            
                  Njemačka
               
               
                  460 204 908 
               
            
                  Estonija
               
               
                  5 752 963 
               
            
                  Irska
               
               
                  42 206 805 
               
            
                  Grčka
               
               
                  44 184 593 
               
            
                  Španjolska
               
               
                  200 277 677 
               
            
                  Francuska
               
               
                  366 116 651 
               
            
                  Hrvatska
               
               
                  15 125 525 
               
            
                  Italija
               
               
                  273 349 154 
               
            
                  Cipar
               
               
                  3 938 120 
               
            
                  Latvija
               
               
                  8 776 857 
               
            
                  Litva
               
               
                  12 449 462 
               
            
                  Luksemburg
               
               
                  9 365 298 
               
            
                  Mađarska
               
               
                  38 436 981 
               
            
                  Malta
               
               
                  1 250 779 
               
            
                  Nizozemska
               
               
                  108 253 385 
               
            
                  Austrija
               
               
                  50 097 324 
               
            
                  Poljska
               
               
                  186 095 049 
               
            
                  Portugal
               
               
                  38 610 318 
               
            
                  Rumunjska
               
               
                  72 718 616 
               
            
                  Slovenija
               
               
                  10 925 247 
               
            
                  Slovačka
               
               
                  21 080 248 
               
            
                  Finska
               
               
                  31 588 117 
               
            
                  Švedska
               
               
                  35 278 781 
               
            
                  Ujedinjena Kraljevina
               
               
                  339 450 356